  Майя Бывальцева 2021-тӥ арын Удмуртиысь Дэри ёросын «Кышкыттэм но ӟечлыко автомобиль сюресъёс» йӧскалык ӵектос улсын 27 иськемлэсь трос сюресъёсты тупатъялозы. Со сярысь ӵектослэн улосвыл офисэзлэн пресс-службаез ивортэ. Ёросэтӥ быдэс элькунэз Ижкарен герӟась валтӥсь автомобиль сюресъёс ортчо. Агломерациысь сюресъёсты эсэпъёсъя тупатон йӧскалык ӵектосэз быдэсъянлэн одӥгез валтӥсез возьматэм луэ. 2024-тӥ арлы со 85 процент луыны кулэ. Соин ик азьланьын та ласянь бадӟым уж возьма Ирина Шкляр, Удмуртиысь транспортъя но сюрес возёсъя министрлэн воштӥсезТупатъяно люкетъёсын лыдметэз (список) ёрос администраци бордысь мер кенеш юнматӥз. Сое калыклэн вазиськонъёсызъя, ӟечлыксыя, мерлыклы кулэлыксыя кылдытӥзы. Оглом 25,5 иськем пала 16 объектъёсты юнматӥзы Лыдметэ пыризы: - Вотка шоссе ульча – Хохряки; - (Ижкар – Ува) – Подшивал – Лудӟыл; - Первомайской посёлокысь Сабуров но Ленин ульчаос но мукетъёсыз. Дэри черкогуртын Коммунальной, Речной, Пушкинской но Полевой ульчаосты тупатъялозы. Пыӵанка гуртын туэ шор ёзо школа пуктыны кутскозы. Сое 2021-тӥ арын усьтонлы куинь ульчаосты тупатъяны малпало. Дэри ёросын быдэстоно ужъёс оглом 225 миллион манет котыр усёзы шуыса чаклало Берпум лыдпус эскеронъёсты ортчем бере тодмо луоз. Соосты торгъёс дыръя быръем нимысьтыз огазеяськон ортчытоз. Ужъёсты быдэстӥсь огазеяськонъёсын огкылъёсты 2020-тӥ арын коньывуонэ-шуркынмонэ юнматозы. Тодэ вайытом, Росси азьмуртэн Владимир Путинэн кичӧлтэм «Кышкыттэм но ӟечлыко автомобиль сюресъёс» йӧскалык ӵектос улсын 2021-тӥ арын Удмуртиын оглом 63 иськемлэсь трос улосвыл сюресъёсты тупатъялозы. Тегъёс: Авто Удмуртия сюресъёс Дэри тупатъянужъёс  